als_Latn dik_Latn sag_Latn
Los Angjeles, 16 tetor 2013 – Charlize Theron cilësohet si një nga aktoret më të bukura të Hollivudit. Çmimet e fituara ndër vite dhe origjinaliteti tipik e kanë përcaktuar atë si aktoren më unike.
Në një intervistë të dhënë së fundi, kjo aktore ka folur për detaje interesante që lidhen me të. Në fillim ajo ka treguar për vështirësitë që kishte hasur në fillim të karrierës dhe për “luftën” që e kiushte zhvilluar që ta dëshmonte se nuk është vetëm e bukur, por edhe e mençur.
“Gjatë moshës njëzet vjeçare kuptova se duhet të punoja fort nëpër audicione për të vërtetuar që nuk isha vetëm e bukur. Duhet të vërtetoja medoemos se kisha talent në aktrim. Tashmë këtë luftë e kam fituar. Jam larguar nga shtëpia kur isha tepër e vogël. Edhe pse ishte e vështirë isha e mësuar të mos ndihesha keq për vetën edhe nëse sakrifikoja. Edhe në shkollë madje, nëse unë apo dikush nga shokët e mi kishin ndonjë problem do të isha e vetmja që do të shkoja në drejtori pa prindërit. Që e vogël nëna më mësonte se si të kujdesesha për veten dhe të përballesha me çdo pasojë. Ishte e vetmja mënyrë për t’u mbrojtur”, ka thënë ajo.
Kjo bukuroshe ka thënë se nuk ka shumë pakënaqësi lidhur me pamjen e saj.
“Nuk kam pakënaqësi, le të themi për mënyrën se si dukem. Ndodh të shoh veten në pasqyrë pasi kam përfunduar së grimuari, dhe mendoj se dukem mirë, por teksa shihem çdo ditë më ndodh që edhe të mërzitem. Jemi kaq të fiksuar për fytyrën, mënyrën se si dukemi tek të tjerët, apo se çfarë trupi kemi. Megjithatë mundohem të mos jepem shumë pas pamjes, pasi nuk është gjithçka. Nuk jam shumë elegante. Kam forma dhe i dua ato. Në fund të fundit janë pjesë e trupit tim”, ka shtuar Theron.
Ajo ka folur edhe për modën dhe ka thënë se kurrë nuk ka qenë skllave e saj.
“Për sa i përket modës, nuk kam mundur asnjëherë të jem skllave e saj. Nuk bëj dot çmenduri pasi nuk është në natyrën time. Më pëlqen të vishem thjesht dhe klasike”, ka thënë në fund aktorja Charlize Theron. (r.m.)
als_Latn als_Latn als_Latn als_Latn als_Latn als_Latn als_Latn